Disse rammes dersom det blir streik
Fristen for tariffoppgjøret i offentlig sektor går ut ved midnatt onsdag. Om meklingen ikke fører frem, vil over 8500 Unio-medlemmer stå klare til å streike fra klokken 06. - Vi gjør nå alt vi kan for å få til en forhandlingsløsning. Vi har tre døgn på oss til å løse store utfordringer, men er det umulig å bli enige, er streik et virkemiddel som vi vil ta i bruk. En eventuell streik vil merkes fra dag en. Det er store og tunge distrikter som rammes, sier forhandlingsleder i Unio stat, Arne Johannessen, i en pressemelding fra Unio. Det er totalt 459 virksomheter i Asker, Askøy, Bergen, Bodø, Drammen, Kristiansand, Larvik, Lillehammer, Narvik, Oslo, Sandnes, Tromsø, Trondheim og Ålesund som rammes. Det innebærer blant annet universiteter, barnehager og rehabiliteringssentre i kommunesektoren og staten. Se oversikt over alle virksomhetene som tas ut dersom det blir streik nederst i saken! BAKGRUNN:Brudd i tariffoppgjøret i statenI kommunal sektor står like under 6000 medlemmer klare til å streike dersom meklingen med Kommunesektorens organisasjon ikke kommer noen vei. Ragnhild Lied, leder i konfliktutvalget i Unio, forteller at de krever at høyere utdanning lønnes bedre.- Det gjelder alle lærere, sykepleiere, fysioterapeuter, forskere... Alle som kommunene faktisk er avhengig av for å kunne levere god kvalitet i tjenestene, utdyper hun.Konfliktlederen, som også er nestleder i Utdanningsforbundet, sier de ikke går ut med noen konkrete krav utover at lønnen må bli høyere. - På hvilken måte vi skal få det til er det vi driver og mekler om nå, sier hun. - Hvor sannsynlig er det at det blir streik? - Det er veldig vanskelig å si. Nå starter vi igjen med høy intensitet, så vi må være forsiktig med å spå utfallet. Vi er i alle fall klare til streik hvis det er nødvendig. Streik er et kraftfullt virkemiddel, men det er lovlig. Lied utelukker ikke at en mulig streik kan intensiveres utover de 450 virksomhetene som allerede er med. - Det kan bli aktuelt å trappe opp ytterlige dersom det blir nødvendig, sier hun.I Oslo organiserer Unio over 10.000 arbeidstakere. Der er det blant annet barnehager, skoler og flere sykehjem som kan bli rammet av streiken. - Vi begynner meklingen nå, og vi håper at vi kan komme til et resultat som gjør at vi kan unngå streik. Men hvis ikke det kommer til et tilbud som er akseptabelt, så vil vi bruke streik som et virkemiddel, sier forhandlingsleder i Unio Oslo, Terje Vilno, til VG Nett. De ønsker å kunne rekruttere og beholde langt flere arbeidstagere med kompetanse på høgskole- og universitetsnivå. - Vi vet at Oslo kommune mangler mange sykepleiere og førskolelærere. Vi ønsker lønnstillegg for tilleggskompetanse som gjør at Oslo kommune kan konkurrere om arbeidskraften med omkringliggende områder, sier Vilno. Se oversikt over alle virksomhetene som tas ut dersom det blir streik her:
Barnehager, skoler og helsestasjoner over hele landet kan bli tatt ut i streik dersom partene ikke blir enige.